EkBass/fiwiki-20250220-pages-articles huggingface dataset:
Angophora

Angophora on myrttikasveihin kuuluva puiden suku, johon kuuluu kolmetoista lajia, jotka kaikki ovat endeemisiä Australiassa.Genus Angophora New South Wales Flora Online Ne ovat eukalyptusten lähisukulaisia, ja muistuttavat niitä paljon ulkonäöltään ja kasvualueiltaan. Ne voi erottaa hedelmien rakenteesta; Angophora-lajien hedelmien pinnassa on teräviä harjanteita, eukalyptusten hedelmät ovat sileäpintaisia. Koalat käyttävät lajien A. subvelutina ja A. costata lehtiä ruokanaan.Habitat Koalas in Care == Lajeja == * Angophora bakeri * Angophora costata * Angophora crassifolia * Angophora euryphylla * Angophora exul * Angophora floribunda * Angophora hispida * Angophora inopina * Angophora leiocarpa * Angophora melanoxylon * Angophora paludosa * Angophora robur * Angophora subvelutina * Angophora woodsiana == Lähteet == Luokka:Myrttikasvit
Julien Lizeroux

Julien Lizeroux (s. 5. syyskuuta 1979 Moûtiers, Savoie, Ranska) on ranskalainen alppihiihtäjä, joka on keskittynyt pääasiassa pujotteluun. Lizeroux sijoittui St. Antonin MM-kilpailuissa 2001 pujottelussa 25:nneksi ja Åressa 2007 neljänneksitoista. Val d'Isèren MM-kilpailuissa 2009 hän saavutti hopeaa superalppiyhdistetyssä ja pujottelussa. Vancouverin olympialaisissa 2010 hän oli pujottelussa yhdeksäs ja superyhdistetyssä kahdeksastoista. Sotšin olympialaisissa 2014 hän sijoittui pujottelussa 15:nneksi. Sankt Moritzin MM-kilpailuissa 2017 hän voitti kultaa joukkuekilpailussa. Lizeroux sijoittui maailmancupissa kymmenen parhaan joukkoon ensimmäisen kerran oltuaan kahdeksas Shigakogenin pujottelussa helmikuussa 2001. Kaudella 2007–2008 hän sijoittui kymmenessä maailmancupin pujottelukilpailussa sijoille 4–9. Pujottelucupissa hän oli kuudes. Ensimmäisen voittonsa – ja palkintosijansa – hän sai Kitzbühelin pujottelukilpailussa 25. tammikuuta 2009. Hän omisti voittonsa BASE-hyppyonnettomuudessa heinäkuussa 2008 kuolleelle Yoann- veljelleenLizeroux takes first win in Kitzbuehel slalom stv.tv 25.1.2009 Viitattu 27.1.2009]. Myöhemmin samalla kaudella hän oli toinen Sestrieren superyhdistetyn kilpailussa, voitti Kranjska Goran pujottelun ja oli toinen Åren pujottelussa. Pujottelucupin loppupisteissä hän sijoittui kolmanneksi. Kaudella 2009–2010 hän voitti Adelbodenin pujottelun ja oli samassa lajissa toinen Kitzbühelissä sekä kolmas Zagrebissa ja Kranjska Gorassa. Pujottelucupissa hän sijoittui toiseksi ja maailmancupin kokonaiskilpailussa yhdeksänneksi. Kaudella 2010–2011 hän oli toinen Münchenin olympiapuistossa järjestetyssä paripujottelussa. Lizeroux voitti pujottelun Ranskan mestaruuden maaliskuussa 2008. Lisäksi hän on saanut Ranskan mestaruuskilpailuissa kaksi hopeaa ja kolme pronssia. Euroopan cupissa hän on voittanut kolme osakilpailua ja kaudella 2006–2007 hän sijoittui pujottelun Euroopan cupin kokonaiskilpailussa toiseksi. == Lähteet == * === Viitteet === == Aiheesta muualla == *Virallinen sivusto Luokka:Ranskalaiset alppihiihtäjät Luokka:Vuonna 1979 syntyneet Luokka:Elävät henkilöt
Köyhän taivas (kappale)

Köyhän taivas on Lapinlahden Linnut -yhtyeen vuonna 1994 levyttämä menestyskappale. Sävellyksen ja sovituksen kappaleeseen teki Pekka Hedkrok ja sanoituksen Timo Eränkö. Kappale julkaistiin samana vuonna ilmestyneelle samannimiselle albumille. Singlenä albumista julkaistiin kaksi versiota, toisen B-puolena oli ”Jos on eläin” ja toisen ”Viheltävä Ville ja Pekka Petomaani”. ”Köyhän taivas” on ainoa Lapinlahden Lintujen single, joka on myynyt Suomen virallisen singlelistan ykköseksi. Kappaleesta tehtiin musiikkivideo, joka on esitetty muun muassa TV1:n Lista TOP 40 -ohjelmassa. Kappale kertoo alkoholisoituneen köyhän ihmisen elämästä 1990-luvun alun laman aikaan. ==Lähteet== ==Aiheesta muualla== * Kappaleen sanat yhtyeen kotisivuilla Luokka:Vuoden 1994 kappaleet Luokka:Lapinlahden Lintujen kappaleet
Lohikäärme Puff

Lohikäärme Puff (alkuperäiseltä nimeltä "Puff, the Magic Dragon") on tunnettu musiikkikappale, jonka alkuperäisen sanoituksen tekivät Leonard Lipton ja Peter Yarrow. Kappaleen tunnetuin esittäjä on folk-yhtye Peter, Paul and Mary. Suomennoksen kappaleeseen teki Sauvo Puhtila. Suomenkielisen version kappaleesta on esittänyt muun muassa Brita Koivunen. Vaasalainen punk-yhtye Klamydia on myös versionut kappaleen 2005 ilmestyneellä pitkäsoitolla Tyhmyyden ylistys. Kappaleella laulaa Vesa Jokisen lisäksi myös Kari Bonden. Kappale kertoo paperista tehdystä Puff-nimisestä lohikäärmeestä, joka lähtee tutkimaan maailmaa ja päätyy kaupunkiin. Luokka:Lastenlaulut Puff Luokka:Sauvo Puhtilan sanoittamat kappaleet
Norrköping-luokka

Norrköping-luokka oli Ruotsin merivoimien vuosina 1971–1974 valmistettujen torpedoveneiden muodostama alusluokka. Luokan alukset muutettiin ohjusveneiksi vuosina 1981–1983, jolloin ne aseistettiin ruotsalaisilla RBS15-meritorjuntaohjuksilla. Viimeiset luokan alukset poistettiin käytöstä vuonna 2005. ==Norrköping-luokan alukset== Norrköping-luokan aluksetGardiner, Robert s. 449 Nimi Telakka Kölinlasku Vesille ValmisHofsten, Gustaf von & Waernberg, Jan s. 246 Kohtalo HMS Norrköping Karlskronan telakka - 16. marraskuuta 1972 11. toukokuuta 1973 romutettu 1993 HMS Nynäshamn Karlskrona - 24. huhtikuuta 1973 28. syyskuuta 1973 romutettu 1993 HMS Norrtälje Karlskrona - 18. syyskuuta 1973 1. helmikuuta 1974 palveluksesta 5. marraskuuta 1998 HMS Varberg Karlskrona - 2. helmikuuta 1974 14. kesäkuuta 1974 palveluksesta 5. marraskuuta 1998 HMS Västerås Karlskrona - 15. toukokuuta 1974 25. lokakuuta 1974 palveluksesta 5. marraskuuta 1998 HMS Västervik Karlskrona - 2. syyskuuta 1974 15. tammikuuta 1975 palveluksesta joulukuussa 1997 HMS Umeå Karlskrona - 15. tammikuuta 1975 15. toukokuuta 1975 palveluksesta 5. marraskuuta 1998 HMS Piteå Karlskrona - 12. toukokuuta 1975 12. syyskuuta 1975 2003 HMS Luleå Karlskrona - 12. toukokuuta 1975 12. syyskuuta 1975 palveluksesta 5. marraskuuta 1998 HMS Halmstad Karlskrona - 17. lokakuuta 1975 9. huhtikuuta 1976 palveluksesta HMS Strömstad Karlskrona - 26. huhtikuuta 1976 24. syyskuuta 1976 palveluksesta 5. marraskuuta 1998 HMS Ystad Karlskrona - 3. syyskuuta 1976 10. joulukuuta 1976 palveluksesta 1. syyskuuta 2005 == Lähteet == * * === Viitteet === * *
Kirkonkylän kartano

Kirkonkylän kartano (myös Mariebergin kartano tai Lappvik) on kartano Lapinjärven kunnassa, Kirkonkylän alueella aivan kirkkojen vieressä. Kartano perustuu Kirkonkylän rälssitilaan, Lappvikiin. Kartanon nimi Marieberg juontuu Herman Sahlbergin (omistaja 1838-1864) vaimosta Hedvig Maria Amnellista. Kartano tuli kuuluisaksi suuresta puutarhastaan, joka koostui monista hedelmäpuista ja marjapensaista: puutarhojen ja kasvimaiden pinta-alaksi ilmoitettiin 20 hehtaaria. == Lähteet == Luokka:Lapinjärven kartanot Kartano
Seikilos-hymni

Seikilos-hymni on antiikin Kreikan aikainen sävelmä. Se on vanhin säilynyt kokonainen sävellys, jonka sanat ja sävel on kirjoitettu muistiin. Sen säveltäjää ei ole tunnistettu. Antiikin Kreikan ajoilta ei ole jäänyt nykypäivälle juuri lainkaan kokonaisia sävellyksiä, joten Seikilos-hymni on siinä mielessä hyvin harvinainen. Hymni löydettiin antiikin Tralleisista kirjoitettuna hautakiveen eli steleen. Se on nykyisin Tanskan kansallismuseossa Kööpenhaminassa. == Aiheesta muualla == Luokka:Antiikin Kreikan musiikki
Bon Iver

Bon Iver on yhdysvaltalainen indie folk -yhtye, jonka perusti yhdysvaltalainen laulaja-lauluntekijä Justin Vernon (s. 1981) vuonna 2006. Yhtyeen debyyttialbumi For Emma, Forever Ago julkaistiin vuonna 2007, ja se sai positiivisen vastaanoton kriitikoilta. Yhtyeen toinen albumi Bon Iver voitti parhaan vaihtoehtoalbumin Grammyn vuonna 2012, ja yhtyeen kolmas albumi 22, A Million oli ehdolla samassa kategoriassa. Yhtyeen nimi tulee ranskan sanoista bon hiver, "hyvä talvi". == Osittainen diskografia == ===Studioalbumit=== * For Emma, Forever Ago (2007) * Bon Iver (2011) * 22, A million (2016) * i, i (2019) ===EP:t=== * Blood Bank (2009) * iTunes Session (2012) ===Singlet=== * Skinny Love (2008) * For Emma (2008) * re: Stacks (2008) * Blood Bank (2009) * Calgary (2011) * Holocene (2011) * Towers (2012) * Beth/Rest (2012) * 22 (OVER S∞∞N) (2016) * 10 d E A T h b R E a s T ⚄ ⚄ (2016) * 33 “GOD” (2016) * Hey, Ma (2019) * U (Man Like) (2019) * Faith (2019) * Jelmore (2019) * PDLIF (2020) * AUATC (2020) ==Aiheesta muualla== * Bon Iverin kotisivu Luokka:Indie folk -yhtyeet Luokka:Yhdysvaltalaiset folkyhtyeet
Lumnäsin kartano

Lumnäsin kartano (myös Lomnäsin kartano) on kartano Lapinjärven kunnassa, Pukaron kylässä. Kartano sai alkunsa 1810 asessori Daniel Wallen yhdistettyä tiloja. Kartanossa on toiminut veromylly sekä kestikievari. == Lähteet == Luokka:Lapinjärven kartanot Luokka:Pukaro
Lophostemon

Lophostemon on myrttikasveihin kuuluva ikivihreiden puiden suku, johon kuuluu neljä lajia. Ne ovat kaikki endeemisiä Australiassa. Koalat saattavat stressaantuneina siirtyä syömään niitä eukalyptuspuiden lehtien sijasta. Koala treat Myös eräät perhostoukat käyttävät niitä ruokakasveinaan. Lophostemon confertus -lajia on käytetty koristekasvina Australian puistoissa ja tienvarsillaGardening Australia sekä paikoin Aasiassa ja Pohjois-Amerikassa. Muita lajeja ovat L. grandiflorus, L. lactifluus ja L. suaveolens. == Lähteet == == Aiheesta muualla == * ITIS: Lophostemon Luokka:Myrttikasvit
Ifiklos

Ifiklos oli kreikkalaisessa mytoloigassa Fylakoksen poika ja Deionin ja Klymenen pojanpoika – toisen tradition mukaan Kefaloksen ja Klymenen poika.Pausanias: Periegesis tes Hellados ('Kreikan kuvaus') 10.29.6 (engl. käännös) Hän meni naimisiin DiomedeianHyginus: Fabulae ciii (engl. käännös). tai Astyokhen kanssa, ja he saivat lapset Podarkes ja Protesilaos.Homeros: Ilias 13.685–700 (engl. käännös) Ifiklos oli yksi argonauteista ja omisti suuren joukon karjaa, jonka hän myöhemmin antoi Melampukselle tämän ennustettua hänelle, kuinka hänen poikansa saisi lapsia.Apollodoros: Bibliotheke ('Kirjasto') 1.9.12 (engl. käännös)Pausanias: Periegesis tes Hellados ('Kreikan kuvaus') 4.36.3 (engl. käännös)Pausanias: Periegesis tes Hellados ('Kreikan kuvaus') 5.17.10 (engl. käännös) == Katso myös == * Ifikles == Lähteet == Luokka:Argonautit
Hans von Seeckt

Johannes "Hans" Friedrich Leopold von Seeckt (22. huhtikuuta 1866 Schleswig, Saksan keisarikunta – 27. joulukuuta 1936 Berliini, natsi-Saksa) oli saksalainen kenraali ensimmäisen maailmansodan aikana. Seeckt johti Weimarin tasavallan armeijaa 1920–1926. Ensimmäisen maailmansodan aikana Seeckt palveli eri tehtävissä itärintamalla. Sodan jälkeen Seeckt sai tehtäväkseen luoda Versailles’n rauhansopimuksen mukaisesti uuden Weimarin tasavallan rajoitetut asevoimat. Seeckt loi pienen, mutta hyvin koulutetun armeijan, joka toimi perustana myöhemmälle Wehrmachtille. WWI Biographical Dictionary: von Seeckt Viitattu 27.1.2009 Seeckt tapasi Adolf Hitlerin ensimmäistä kertaa kansallissosialistisen puolueen oluttupavallankaappauksen kukistamisen jälkeen marraskuussa 1923. Hän piti alkuun Hitleristä, joka lupasi rauhansopimuksen ehtojen poistamista ja uutta vahvempaa armeijaa. Seeckt jäi eläkkeelle 1926 ja hänestä tuli sittemmin valtiopäivien jäsen kansallisliberalistisessa Saksan kansanpuolueessa. Seeckt toimi Tšiang Kai-šekin sotilasneuvonantajana 1933–1935. Seecktiä kutsuttiin lisänimellä ”Sfinksi”, jonka hän ansaitsi vakaalla ja harvapuheisella persoonallisuudellaan. Hän kuoli Berliinissä 1936. ==Lähteet== ==Aiheesta muualla== * Saksan sodanjälkeisen armeijan luoja. Kenraalieversti von Seeckt, Hakkapeliitta, 26.10.1937, nro 43, s. 10, Kansalliskirjaston digitaaliset aineistot Luokka:Saksalaiset kenraalit Luokka:Vuonna 1866 syntyneet Luokka:Vuonna 1936 kuolleet
Time (Norja)

Time on kunta Rogalandin läänissä Norjassa. Sen naapurikuntia ovat Klepp, Sandnes, Gjesdal, Bjerkreim ja Hå. Timen hallinnollinen keskus on Bryne. Muita taajamia ovat Kvernaland, Lyefjell ja Undheim. Vuoden 2024 alussa Timessä oli 19 910 asukasta, ja sen maapinta-ala oli 171 neliökilometriä. Time on merkittävä maatalouskunta, ja erityisesti siellä kasvatetaan eläimiä, varsinkin kanoja. ==Media== Paikallislehti Jærbladet ilmestyy kolmesti viikossa. ==Kuvia== House at Jæren in Norway Garborgheimen.JPG|Arne Garborgin lapsuudenkoti. Knudaheio2.jpg|Garborgin taiteilijamökki. Befolkningsutvikling kommune 1121.svg|Väkiluku vuosina 1951–2010. ==Tunnettuja henkilöitä== * Bjørn Myhre (1938–2015), arkeologian professori * Ketil Solvik-Olsen (s. 1972), poliitikko == Lähteet == == Aiheesta muualla == *
Oscar Vilhelm Johansson

Oscar Vilhelm Johansson (5. heinäkuuta 1878 Helsinki – 4. maaliskuuta 1956 Helsinki) oli Helsingin yliopiston ensimmäinen meteorologian professori, joka loi perustan meteorologian opetukselle yliopistossa. Johanssonin erikoisalaa olivat ilmastokysymykset.Biography and Literary activities Geophysica 1948 Johansson pääsi ylioppilaaksi Svenska normallyceumista vuonna 1897 ja aloitti samana vuonna opinnot Helsingin yliopistossa. Filosofian kandidaatiksi hän valmistui vuonna 1901. Hän toimi yliopiston fysiologisessa laboratoriossa assistenttina vuosina 1900–1902. Valmistuttuaan hän toimi Suomen Tiedeseuran alaisessa Meteorologisessa Päälaitoksessa ylimääräisenä virkamiehenä vuosina 1901–1909 sekä vuosina 1902–1903 ylimääräisenä assistenttina Wienin meteorologisessa laitoksessa. Hän suoritti lisensiaatin tutkinnon vuonna 1909. Johanssonin väitöskirjan aihe oli Über die Bestimmung der Lufttemperatur am Meteorologischen Observatorium in Helsingfors. Väiteltyään hän sai nimityksen yliopiston meteorologian dosentiksi ja hoiti samalla vuosina 1909–1918 assistentin tointa Meteorologisessa Päälaitoksessa. Laitoksen ilmasto-osaston johtajana hän toimi vuosina 1918–1921. Meteorologian henkilökohtaiseksi ylimääräiseksi professoriksi hänet nimitettiin vuonna 1921. Tässä virassa Johansson oli vuoteen 1948. Suomen Tiedeseura myönsi Johanssonille Theodor Homénin palkinnon vuonna 1938. == Esimerkkejä julkaisuista == * Om den dagliga gången av temperature in Sodankylä under polaråret sept. 1882-aug.1883 (1903) * Om vindförhållandena i Fennoskandia (1914) * Väderlekens inverkan på skörden (1924) * Blir Europas klimat mera oceaniskt (1929) * Die Hauptcharakteristika des jährlichen Temperaturganges (1931) * Ålands klimat (1947) Ålands natur * Finlands sommartemperatur. (1948) ==Lähteet== * * ===Viitteet=== Luokka:Suomalaiset meteorologit Luokka:Vuonna 1878 syntyneet Luokka:Vuonna 1956 kuolleet Luokka:Ilmatieteen laitos
Friedrich Hossbach

Friedrich Hossbach (21. marraskuuta 1894 Unna, Saksa – 10. syyskuuta 1980 Göttingen, Saksa) oli saksalainen jalkaväenkenraali toisen maailmansodan aikana. Hossbach toimi Adolf Hitlerin adjutanttina elokuusta 1934 tammikuuhun 1938. Vaikka Hossbach nousi toisen maailmansodan aikana jalkaväenkenraaliksi, hänet muistetaan parhaiten muistiostaan, jonka hän kirjoitti Hitlerin 5. marraskuuta 1937 pitämästä salaisesta kokouksesta, joka on sodan jälkeen nimetty hänen mukaansa. Tässä Hossbachin konferenssissa Hitler esitti Saksan asevoimien johdolle sekä ulkoministerille valtaus- ja sodankäyntisuunnitelmansa tuleville vuosille. == Aiheesta muualla == Luokka:Saksalaiset kenraalit Luokka:Natsi-Saksan henkilöt Luokka:Vuonna 1894 syntyneet Luokka:Vuonna 1980 kuolleet
Henrik Ullgren

Henrik (Heikki, Henric) Ullgren (30. marraskuuta 1762 Nurmes – 13. maaliskuuta 1836 Jokikylä) oli suomalainen maanviljelijä ja valtiopäivämies.Biografia- sampo: Heikki Heikinpoika Ullgren Viitattu 1.1.2021. Ullgrenin vanhemmat olivat uudistilallinen Heikki Antinpoika Ullgren ja Kristina (Christina) Nevalainen ja puolisot Riitta (Brita) Matintytär Tervo (k. 1809) ja vuodesta 1810 Sikke (Sigrid) Pekantytär Saarelatar (k. 1837). Ullgren oli lautamies, kuudennusmies ja esikuvallinen maanviljelijä. Vuonna 1802 Suomen Talousseura lähetti Nurmekseen kaksi tynnyriä perunoita. Niiden viljelemistä kokeilivat pitäjässä ensimmäisinä Henrik Ullgren ja hänen veljensä Johan Ullgren sekä lautamies Esaias Rossinen. Vuonna 1818 Suomen Talousseura myönsi heille tästä ansiosta mitalit. Ullgren toimi isäntänä Nurmeksen Lukanvaarassa ja myöhemmin Jokikylässä Hovilassa, jossa hän kuoli vuonna 1836. Ullgren edusti Porvoon valtiopäivillä Karjalan ylistä kihlakuntaa, tuoden valtiopäivillä esille muun muassa verotukseen liittyviä kysymyksiä.Elis Lagerblad, 1893. Protocoller hållna hos det hedervärda bonde ståndet vid landtdagen i Borgå år 1809. Skrifter ungifna af Svenska Litteratursällskapet i Finland. XXV. Helsinki: Tidnings- & Tryckeriaktiebolagets tryckeri. (Person- och saklista), s. 279. (ruots.)Talonpoikaissääty Porvoon valtiopäivillä. Uusi Suometar, 28.3.1909, no. 72, s. 7. ==Lähteet== == Aiheesta muualla == * Luokka:Suomalaiset maanviljelijät luokka:Suomen suuriruhtinaskunnan talonpoikaissäädyn valtiopäivämiehet luokka:Porvoon valtiopäivät Luokka:Vuonna 1762 syntyneet Luokka:Vuonna 1836 kuolleet
Kohila (kunta)

Kohila () on kunta Virossa, Raplamaan maakunnan pohjoisosassa noin 30 kilometriä Tallinnasta etelään. Kohilassa on runsaat 7 000 asukasta. == Kylät ja kauppalat == Kunta koostuu Kohilan kauppalasta (alev), Aespan, Hagerin ja Prillimäen pienkauppaloista (alevik) sekä 21 kylästä (küla). Kunnan keskuspaikka on Kohilan kauppala. ==Väestö== Vuoden 2011 väestönlaskennan mukaan Kohilan kunnassa (Kohilan kauppala mukaan lukien) oli 7 331 asukasta, joista 6 366 (86,8 %) oli virolaisia, 666 (9,1 %) venäläisiä ja 294 (4,0 %) muita kansallisuuksia. == Lähteet == == Aiheesta muualla == *
Tilanjoki

Tilanjoki on Kiiminkijoen sivuhaara Pohjois-Pohjanmaalla Utajärven alueella. Se saa alkunsa Jorvasjärvestä ja laskee Kiiminkijokeen hieman Kurimosta ylävirtaan. Joen kokonaispituus on 12 kilometriä, putouskorkeus noin 15 metriä ja valuma-alueen pinta-ala 405 neliökilometriä. == Joen kulku ja jokimaisema == Joki virtaa ensi Jorvasjärvestä lounaaseen, pääosan etelään ja lopuksi Kiiminginjoen lähellä kaakkoon. Joen varteen on helppo päästä jokea seurailevien metsäautoteiden takia, Koirakankaalle itään menevä metsäautotie ylittää joen sen keskivaiheilla Jokikynnäksen kankaan tienoilla. Joki on kapea ja koskipaikoista hyvin matala. Vesi on tummaa, joki virtaa useiden soiden ja rämeiden ohi, vaikka koskipaikat ovatkin kovaa kangasmaata. ==Käyttö== Joki sopii kalastukseen ja melontaan. Joen yläosassa entisen Virtalan talon paikasta alaspäin on pitkä koskijakso, samoin alavirralla Tilankankaasta alaspäin. Keskijuoksu on suvantoa, mutta samalla erämaista ja asumatonta. Joessa on sekä taimenta että harjusta, samoin kuin ahventa ja haukea. Varsinkin alajuoksulla on useita kesäasuntoja. ==Aiheesta muualla== * Tilanjoki melontakohteena (viitattu 27.1.2009) * Joen hydrologiaa (sivu 61) (viitattu 27.1.2009) Luokka:Kiiminkijoen vesistö Luokka:Utajärven joet
Maurice Vittenet

Maurice Vittenet (1928 Saint-Dizier, Ranska – 1988) oli ranskalainen harmonikkataiteilija. Hän syntyi Haute-Marnen Saint Dizierissä. Hän voitti Coupe Mondiale -harmonikkakilpailun Pariisissa 1951 ja tuli tunnetuksi eritoten musette-muusikkona. == Levytyksiä == * L’ardennaise (Decca, 450.787) * L’eau vive (Decca, 450.822) * Classiques du Musette, Le retour des hirondelles (Sonopresse) * Les deux Maurice jouent pour vous! (Maurice Larcangen kanssa, chez P.U.E.C.H. EU 1007) * Spécial accordéon No 2 (chez Valmy / Distrimusic International, SU 5001) Vittenetin levytyksiä on myös useilla musette-kokoelmilla. == Lähteet == Luokka:Ranskalaiset harmonikansoittajat Luokka:Vuonna 1928 syntyneet Luokka:Vuonna 1988 kuolleet
Jedi Mind Tricks

Jedi Mind Tricks on yhdysvaltalainen hip hop -ryhmä. Sen perustivat Vinnie Paz (Vincenzo Luvineri) ja Stoupe the Enemy of Mankind (Kevin Baldwin) vuonna 1996. Ryhmään liittyi räppäri nimeltä Jus Allah (James Bostick) vuonna 1999. Ryhmään kuuluu myös DJ Kwestion. Vinnie Paz on ollut yhtyeen ainoa pysyvä jäsen läpi sen historian. Jus Allah jätti yhtyeen vuonna 2001 ja palasi 2007, mutta vuonna 2014 levy-yhtiön jäsenet raportoivat Jus Allahin lähteneen jälleen sekä Jedi Mind Tricksistä ja tällä kertaa myös superyhtye Army of the Pharaohsista. Toinen perustajajäsen Stoupe vetäytyi vuoden 2010 aikoihin määrittelemättömälle tauolle koska koki kadottaneensa inspiraation yhtyettään kohtaan ja päätti keskittyä sivuprojekteihinsa. Ensimmäinen muiden kuin Stoupen tuotantoa sisältävä albumi, Violence Begets Violence otettiin fanien keskuudessa ristiritaisesti vastaan. Uusi levy ei enää sisältänyt yksityiskohtaisilla melodioilla ja orkesterisampleilla varustettuja kappaleita ja levyn äänimaailma oli kummittelevampaa ja intensiivisempää kuin aikaisemmilla julkaisuilla. Lopulta syksyllä 2014 Vinnie Paz ilmoitti Facebook-sivullaan Stoupen palanneen yhtyeesen ja Stoupe tuotti lähes kokonaan yhtyeen seuraavan albumin, The Thief and the Fallenin. Kaavasta poiketen Stoupe ei tuottanut kuitenkaan koko albumia yksin sillä Vinnie Pazin kanssa tiivistä yhteistyötä tehnyt tuottaja C-Lance oli mukana kahden kappaleen tuotannossa. == Diskografia == ===Albumit=== * The Psycho-Social, Chemical, Biological & Electro-Magnetic Manipulation of Human Consciousness (1997) * Violent by Design (2000) * Visions of Gandhi (2003) * Legacy of Blood (2004) * Servants in Heaven, Kings in Hell (2006) * A History of Violence (2008) * Violence Begets Violence (2011) * The Thief and the Fallen (2015) * The Bridge & The Abyss (2018) == Aiheesta muualla == *Yhtyeen kotisivut *Myspace *LastFM Luokka:Yhdysvaltalaiset hip hop -yhtyeet Luokka:Horrorcore-yhtyeet
Siegfried Wolfgang Fehmer

Siegfried Wolfgang Fehmer (10. tammikuuta 1911 – 16. maaliskuuta 1948) oli saksalainen Gestapon upseeri ja SS-mies toisen maailmansodan aikana miehitetyssä Norjassa. Hän oli arvoltaan Kriminalrat ja toimi pahamaineisen Abteilung IV:n päämajassa Oslossa. Sotilasarvoltaan hän oli SS- Hauptsturmführer. Hän oli syntynyt Münchenissä. Fehmer liittyi natsipuolueeseen 1930 ja Gestapoon 1934. Toisessa maailmansodassa hänet lähetettiin Norjaan 1940. Hän työskenteli siellä vastavakoilun ja vastarintaliikkeen tukahduttamisen parissa. Hänet tunnettiin hyvin Oslossa, jossa hänellä oli tapana kävellä SS-univormussa saksanpaimenkoiransa kanssa. Fehmeriä pidettiin sekä hurmaavana naistenmiehenä että psykopaattisena kiduttajana. Häntä vastaan tehtiin useita murhayrityksiä, mutta selvisi niistä kaikista, vaikka häntä jopa ammuttiin rintakehään. Sodan lopussa Fehmer yritti paeta Ruotsiin, mutta jäi kiinni. Hänet tuomittiin kuolemaan ja teloitettiin ampumalla Akershusin linnoituksessa vuonna 1948. Fehmerin hahmo esiintyy vuoden 2008 elokuvassa Max Manus. Luokka:SS-sotilaat Luokka:Saksalaiset teloitetut Luokka:Sotarikoksista teloitetut Luokka:Vuonna 1911 syntyneet Luokka:Vuonna 1948 kuolleet
Katikankanjoni

Katikankanjoni on veden uurtama paikoin 20 metriä syvä rotko Kauhajoen Hyypässä, tarkemmin Kirveskylässä.Kleemola, Jussi et al. 1983, Värikuvat: kuva 4 Katikankanjonin on uurtanut paksuun hienohiekkakerrokseen Kauhanevan–Pohjankankaan kansallispuiston länsiosasta alkunsa saava, Kyrönjoen vesistöalueeseen kuuluva Katikanluoma.Kleemola, Jussi; Marttila, Simo; Taimi, Heikki 1991, s. 159 Katikankanjonin alueella, Katikanluoman ja vieressä virtaavan Kauhajoen (myös Hyypänjoki) välissä, sijaitsevat kapeat ja jyrkät harjanteet Sianselkä ja Kolmentuulenlakki. Katikanluoma yhtyy Kauhajokeen Sianselän jälkeen reilun kilometrin päässä.Kleemola, Jussi et al. 1983, s. 65–66 Kolmentuulenlakki kuuluu osana Kauhanevan–Pohjankankaan aluetta Natura 2000 -verkoston piiriin. Alueen luonnonarvoja turvataan metsälain, maa- aineslain, rakennuslain ja vesilain säännösten nojalla. Katikankanjonin alueella oli 1940-luvun alkuun saakka toiminnassa ollut mylly. Katikankanjonin kasveihin kuuluvat esimerkiksi näsiä ja kangaskeltalieko. == Lähteet == * * === Viitteet === Luokka:Kauhajoen luonto Luokka:Kauhajoen nähtävyydet Luokka:Suomen luonnonnähtävyydet Luokka:Suomen laaksot
Pál Szalai

Pál Szalai (3. syyskuuta 1915 Budapest Unkari – 16. tammikuuta 1994) oli unkarilainen poliisiupseeri ja Nuoliristi-natsipuolueen jäsen toisen maailmansodan aikana. Szalai ystävystyi Unkarin poikapartiolaisissa 1929 Károly Szabón kanssa. Tämä ystävyys jatkui 1944–1945, kun Szalai tuki Raoul Wallenbergia tämän pelastaessa juutalaisia. Hän oli nuoliristin idealistinen jäsen 1939–1942. 1944 hänen illuusionsa puolueesta olivat haihtuneet ja hän toimi juutalaisten pelastamiseksi natseilta. Pál Szalai toimitti ystävälleen saksalaisten Budapestin johtomiesten allekirjoittamia dokumentteja. Szalai tapasi Wallenbergin Unkarin Ruotsin lähetystössä 26. joulukuuta 1944. Adolf Eichmannin päätettyä Budapestin gheton tuhoamisesta Wallenberg lähetti Szalain kautta viestin kenraali August Schmidthuberille, jonka tehtäväksi geton ja sen asukkaiden tuhoaminen oli annettu, ja kertoi, että Schmidthuber joutuisi teosta hirteen sodan jälkeen. Getto säästyi tuhoamiselta. Sodan jäljeen Szalai vapautettiin, sillä perusteella, että hän oli auttanut Wallenbergia. Vuonna 1953 Szalai joutui kuitenkin näytösoikeudenkäyntiin Moskovassa ja vankilaan. Hän vapautui Lavrenti Berijan kuoltua 1953. Hän muutti 1956 Yhdysvaltoihin. Szalai kuoli Los Angelesissa 1994. Vuonna 2009 Israel kunnioitti hänen maailmansodan loppuvaiheessa juutalaisten hyväksi tekemästään työstä nimittämällä hänet Vanhurskaat kansakuntien joukossa-ryhmään. == Lähteet == Luokka:Holokausti Luokka:Sotarikoksista vankeuteen tuomitut Luokka:Vanhurskaat kansakuntien joukossa Luokka:Unkarilaiset henkilöt Luokka:Vuonna 1915 syntyneet Luokka:Vuonna 1994 kuolleet
Klaus Neumann

Klaus Neumann (5. lokakuuta 1923 Wettin, Saksi – 10. joulukuuta 2000) oli saksalainen lentäjä-ässä, joka ansaitsi rautaristin ritariristin toisessa maailmansodassa palvellessaan Luftwaffessa. Neumann aloitti sotilasuransa aliupseerina itärintamalla toukokuussa 1943. Hänen yksikkönsä siirrettiin vuonna 1944 takaisin Saksaan. Saman vuoden marraskuun 25. päivänä hänelle myönnettiin rautaristin ritariristi. Tammikuussa 1945 Neumann siirrettiin JG 7:n esikuntatehtäviin. Hän riitaantui tehtävissä kommodori Theodor Weissenbergerin kanssa. Tämän jälkeen hän liittyi Adolf Gallandin kutsumana JV 44:ään, jossa saavutti Messerschmitt Me 262 -suihkuhävittäjällä viisi ilmavoittoa. Hän otti osaa 24. huhtikuuta 1945 München-Riemissä kolmen muun pilotin kanssa B-26 Marauderin vastaiseen hyökkäykseen, jossa lentueen johtaja Günther Lützow sai surmansa. Sodan lopussa Neumann oli saavuttanut 37 ilmavoittoa 200 taistelutehtävässä ja ylennyt luutnantiksi. Hän saavutti sekä ensimmäisen että toisen luokan rautaristit, kultaisen Saksan ristin ja rautaristin ritariristin. Sodan jälkeen hän ei juuri suostunut puhumaan kokemuksistaan. Hän kuoli vuonna 2000. == Lähteet == * Luokka:Saksalaiset lentäjät Luokka:Vuonna 1923 syntyneet Luokka:Vuonna 2000 kuolleet
Degüello

Degüello on yhdysvaltalaisen ZZ Top -yhtyeen elokuussa 1979 julkaistu kuudes studioalbumi. ==Kappaleet== *Kaikki kappaleet kirjoittaneet Billy Gibbons, Dusty Hill ja Frank Beard, ellei toisin mainita. == Singlet == ==Kokoonpano== *Billy Gibbons - laulu, kitara *Dusty Hill - laulu, basso, kosketinsoittimet *Frank Beard - rummut, lyömäsoittimet ==Lähteet== == Aiheesta muualla == * Luokka:ZZ Topin albumit Luokka:Vuoden 1979 albumit
Freddy Balta

Ferdinand "Freddy" Balta (21. tammikuuta 1919 Pariisi, Ranska – 8. tammikuuta 2002) oli ranskalainen harmonikkataiteilija, jota pidettiin eräänä oman sukupolvensa arvostetuimmista soittajista. Balta soitti nuorena myös pianoa ja urkuja. Hän voitti jo vuonna 1935 useita kilpailuja Pariisissa ja Liègessä ja tuli tunnetuksi tanssihallien muusikkona. Hän teki myös paljon levytyssessioita, eritoten elokuviin ja laulusolistien taustaorkestereissa. Vuosina 1949–1961 hän esiintyi muun muassa Yves Montandin, Juliette Grécon ja Guy Béartin yhtyeissä. == Palkinnot ja tunnustukset == * Ensimmäisen Coupe Mondiale -kilpailun voitto Pariisissa 1938. * Grand Prix du Disque 1949 kappaleella Coup de Tête. == Lähteet == Luokka:Ranskalaiset harmonikansoittajat Luokka:Vuonna 1919 syntyneet Luokka:Vuonna 2002 kuolleet
Oikeiosis

Oikeiosis (, ”omaksi ottaminen”; sanasta oikos, ”talo”; ) on stoalaisen filosofian keskeinen käsite. Se tarkoittaa tapahtumasarkaa, jonka kautta elävä olento tulee tietoiseksi itselleen arvokkaista asioista ja myös esimerkiksi yhteenkuuluvuudestaan muiden elävien olentojen tai asioiden kanssa. Termi esiintyy muun muassa Khrysippoksella, Hierokleella ja Senecalla. Ajatuksen mukaan jokainen elävä olento tulee vaiheittain tietoiseksi omasta luonnostaan ja rakenteestaan, ja ottaa tätä kautta itsensä omakseen. Tätä kautta se myös tulee tietoiseksi siitä, mitkä asiat elämässä ovat luonnostaan tavoittelemisen arvoisia ja mitkä vältettäviä. Tämä mahdollistaa eliöiden itsesäätelyn sekä selittää ihmisten luontaisen yhteisöllisyyden.Kaarakainen & Kaukua 2004, s. 45-46. Stoalaiset ajatukset saivat uutta huomiota uudella ajalla, kun biologiassa on tutkittu itsesäilytysvaistoa sekä erilaisia sosiobiologisia kysymyksiä. == Lähteet == Luokka:Filosofian termit Luokka:Kreikankieliset sanat ja sanonnat Luokka:Stoalaisuus
Pirkko Liinamaa

Pirkko Iiris Ilona Liinamaa (o.s. Lindroos; 24. helmikuuta 1932 Helsinki – 22. tammikuuta 2021 Helsinki) oli suomalainen televisiokasvo. Hän toimi muun muassa Mainostelevision ohjelman Levyraadin pitkäaikaisena vakiojäsenenä vuosina 1976–1989. Ohjelman silloinen juontaja Jaakko Jahnukainen kutsui Liinamaan mukaan edustamaan tavallisen musiikinkuuntelijan näkemyksiä.Kerttula, Suvi: Virtaa riittää. Ilta-Sanomat, Plus-liite 17.9.2016, s. 10–13. Helsinki: Sanoma Media Finland. Liinamaalla oli myös 1980-luvun loppupuolella oma ohjelma Pirkon kammari, jonka jälkeen hän teki myös radioon ohjelmaa Hyvää huomenta Suomi. Liinamaa oli sitoutumattomana presidentin valitsijamiehenä vuoden 1982 presidentinvaalissa.Savola, Hannu (toim.): Näin saatiin presidentti, s. 144. Helsinki: Sanoma Osakeyhtiö, 1982. Pirkko Liinamaa oli naimisissa valtakunnansovittelija ja pääministeri Keijo Liinamaan kanssa, joka kuoli kesäkuussa 1980 sairauskohtaukseen. Perheeseen syntyi viisi lasta, joista yksi kuoli pienenä. Pirkko Liinamaa kuoli pitkäaikaisen sairauden uuvuttamana Kustaankartanon palvelukeskuksessa Helsingissä. == Lähteet == == Aiheesta muualla == * * Luokka:Suomalaiset televisiokasvot Luokka:Suomen pääministerien puolisot Luokka:Vuonna 1932 syntyneet Luokka:Vuonna 2021 kuolleet
Derek Lamb

Derek Reginald Steven Lamb (20. kesäkuuta 1936 – 5. marraskuuta 2005) oli elokuvaohjaaja, -tuottaja ja -käsikirjoittaja sekä animaattori, joka voitti Oscar-palkinnon lyhytanimaatiosta Every Child (1979). Hänen muiden töidensä joukossa on lyhytanimaatio Why Me? (1978). Lamb syntyi Englannissa ja työskenteli myöhemmin Kanadassa. Hän kuoli syöpään Washingtonin osavaltiossa Yhdysvalloissa. == Aiheesta muualla == * Luokka:Kanadalaiset animaattorit Luokka:Kanadalaiset elokuvatuottajat Luokka:Kanadalaiset elokuvaohjaajat Luokka:Kanadalaiset elokuvakäsikirjoittajat Luokka:Vuonna 1936 syntyneet Luokka:Vuonna 2005 kuolleet
Melperoni

Melperoni eli metyyliperoni on butyrofenonipohjainen epätyypillinen antipsykootti. Lääkeaineen markkinointinimenä ovat olleet Melpax sekä Buronil.Pharmaca Fennica, PF76: s. 67 & 336Therapia Fennica 1974, TF74: s. 651 Melperonia saatettiin käyttää erinäisissä ahdistus- ja levottomuustiloissa, yleensä aikuisilla. Sen esitettiin olevan heikommin ekstrapyrimidaalisia oireita aiheuttava, kuin saman lääkeaineryhmän tuote haloperidoli.Lääkkeet ja niiden käyttö, 1977: s. 179 Melperoni vaikuttaa aivoissa antagonisoimalla 5-HT2A-serotoniinireseptoreita, Alfa1-adrenoreseptoreita ja D2-dopamiinireseptoreita. Melperoni salpaa dopamiinireseptoreita melko heikosti, ja tämän takia aiheuttaa vähemmän ekstrapyramidaalisia sivuoireita muihin antipsykootteihin verrattuna. Melperonin sedatiivinen teho on heikko.http://spc.nam.fi/indox/nam/html/nam/humspc/9/473449.shtml ==Lähteet== * Therapia Fennica - TF-74 * Tuomi, Olli & Alfering: Lääkkeet ja niiden käyttö, SHKS 1977 * http://www.laakeinfo.fi/Medicine.aspx?m=1846&i;=ORION+PHARMA_MELPAX ===Viitteet=== == Aiheesta muualla == *KEGG: Melperone Luokka:Epätyypilliset antipsykootit Luokka:Butyrofenonit Luokka:Piperidiinit Luokka:Alfa-1-salpaajat Luokka:Alfa-2-salpaajat
Siikaisten vaakuna

Siikaisten kunnanvaakuna on saanut aiheensa Siikaisten kunnan sinetistä, jonka mukaisesti vaakuna on sommiteltu. Aiheen siika on peräisin kunnan nimestä, mikä tekee vaakunasta puhuvan, ja tähdet ovat viittaus Satakunnan maakunnan vaakunaan. Vaakunan on suunnitellut Pentti Vakkamaa, ja se vahvistettiin käyttöön 5. elokuuta 1952. Vaakunan selitys on ”sinisessä kentässä palkeittain asetettu, hyppäävä, hopeinen, punavaruksinen siika ja sen molemmin puolin saatteena seitsenkärkinen hopeatähti”. == Lähteet == * Luokka:Suomen kuntien vaakunat Vaakuna
Atherton Tableland

Atherton Tableland on ylänköalue Australian itäosassa Queenslandin osavaltiossa. Se on osa Great Dividing Range -vuoristoa. Sen maaperä on vulkaanista ja siksi hedelmällistä. Leveyspiirinsä puolesta alue on tropiikkia, mutta koska se on niin korkealla (600–900 metriä), ilmasto soveltuu lypsykarjan kasvattamiseen. Malandassa toimii yksi maailman suurimmista maidonjalostuslaitoksista.Malanda Tablelands.org Ylängön poikki virtaa Barron-joki. Vesiputoukset ja kraatterijärvet ovat alueen matkailuhoukutuksia.Atherton Tableland == Lähteet == Luokka:Queensland
Michael Ruse

Michael Ruse (21. kesäkuuta 1940 Birmingham – 1. marraskuuta 2024Michael Ruse Obituary) oli brittiläissyntyinen tieteenfilosofi. Hän opiskeli Bristolin yliopistossa Englannissa ja McMasterin yliopistossa Kanadassa. Hän on opettanut Guelphin yliopistossa Kanadassa ja Floridan valtionyliopistossa Yhdysvalloissa. Useita kirjoja julkaissut Ruse tunnetaan varsinkin työstään evoluutioteorian ja kreationismin välisen kiistan parissa. Hänestä tuli vuonna 1986 American Association for the Advancement of Sciencen ja Royal Society of Canadan jäsen. == Lähteet == == Aiheesta muualla == * Michael Ruse Floridan valtionyliopiston sivuilla Luokka:Kanadalaiset filosofit Luokka:Tieteenfilosofit Luokka:Naturalismi (filosofia) Luokka:Vuonna 1940 syntyneet Luokka:Vuonna 2024 kuolleet
Rebecca Harms

Rebecca Harms (s. 7. joulukuuta 1956 Uelzen, Länsi-Saksa) on saksalainen vihreiden poliitikko ja europarlamentaarikko. Hän oli Euroopan parlamentin jäsen vuosina 2004-2019. ==Tausta== Harms on koulutukseltaan ylioppilas (1975) ja puutarhuri (1979). ==Poliittinen ura== Hän työskenteli europarlamentaarikko Undine von Blottnitzin avustajana vuosina 1984–1988. Harms oli vihreiden edustajana Ala-Saksin maapäivillä 1994–2004 ja maapäiväryhmän puheenjohtaja 1998–2004. Vuoden 2004 europarlamenttivaaleissa hän oli Saksan vihreiden pääehdokas. Hänet valittiin uudelleen vuoden 2009 ja 2014 europarlamenttivaaleissa. Euroopan parlamentissa Harms edusti Saksan vihreitä (Bündnis 90/Die Grünen). Vuodesta 2009 hän on toiminut Vihreät / Euroopan vapaa allianssi -ryhmän yhteispuheenjohtajana, vuosina 2009–2014 yhdessä Daniel Cohn-Bendit'n ja vuodesta 2014 Philippe Lambertsin kanssa. Harmsin luottamustehtäviä europarlamentissa ovat olleet muun muassa ilmastonmuutosta käsitelleen väliaikaisen valiokunnan varapuheenjohtajuus (2007–2009) sekä teollisuus-, tutkimus- ja energiavaliokunnan jäsenyys (2004–2009). Harms on tehnyt myös useita dokumenttielokuvia. == Lähteet == ==Aiheesta muualla== * Rebecca Harmsin verkkosivut * Rebecca Harms Euroopan parlamentin sivuilla * Luokka:Saksalaiset vihreät poliitikot Luokka:Saksalaiset europarlamentaarikot Luokka:Dokumenttiohjaajat Luokka:Vuonna 1956 syntyneet Luokka:Elävät henkilöt
Colonel Bogey March

Colonel Bogey March on Britannian armeijan musiikkiluutnantti F. J. Rickettsin vuonna 1914 säveltämä marssi. Sävelmä oli jo ilmestyessään menestys ja siihen on tehty useita epävirallisia sanoituksia, joista kuuluisin on toisen maailmansodan aikana laulettu ”Hitler Has Only Got One Ball”. Sävelmä on tunnettu myös elokuvasta Kwai-joen silta, jossa sitä viheltävät japanilaisten vartijoidensa armoilla olevat brittiläiset sotavangit. ==Suomenkieliset lauletut versiot== Kwai-joen sillan menestyksen jälkeen iskelmälaulaja Olavi Virta kirjoitti sävelmään suomenkieliset sanat salanimellä Pauli Ström. Hän myös haastoi toisen suositun laulajan Veikko Tuomen ”kaksintaisteluun”, jossa kumpikin levytti laulun nähdäkseen, kumman levytys myisi paremmin. Molemmat versiot julkaistiin lokakuussa 1958 peräkkäisillä levynumeroilla Philips- merkillä, ilmeisesti tekijänoikeuksia rikkoen. Virran levytyksessä on orkesteritaustana elokuvassa käytetty levy, jota ei ollut tarkoitettu solistin pohjaäänitystä varten. Kumpikaan levytys ei menestynyt mainittavasti, mutta Reino Helismaan sanoittama kuorolevytys samasta laulusta menestyi. Tapauksen seurauksena Virta sai potkut Levytukku-yhtiön tuotantopäällikön paikalta ja myös Tuomen levytykset Levytukussa päättyivät.Tapio Niemi: Veikko Tuomen tarina, s. 189–192. Tampere: Pilot-kustannus, 2005. ISBN 952-464-393-6. ==Lähteet== ==Aiheesta muualla== Luokka:Brittiläiset sotilasmarssit
Diboraani

Diboraani (B2H6) on boorin ja vedyn muodostama molekyyliyhdiste. Ainetta käytetään muun muassa orgaanisessa kemiassa uusien yhdisteiden synteesissä. == Ominaisuudet == Huoneenlämpötilassa diboraani on herkästi syttyvää makeantuoksuista kaasua. Aine polymerisoituu suhteellisen helposti, jolloin syntyy pentaboraania. Veden kanssa kosketukseen joutuessaan aine hajoaa muodostaen boorihappoa ja vetyä. == Valmistus == Diboraania voidaan valmistaa useilla eri tavoilla. Ensimmäinen diboraanin synteesi perustui magnesiumdiboridin hajottamiseen. Myöhemmin ainetta syntetisoitiin sähköpurkauksien avulla boorihalideista ja vedystä. Näiden reaktioiden tuotto oli kuitenkin alle 10 %. Nykyään diboraania syntetisoidaan alkalimetallihydrideistä, kuten litiumhydridistä, ja booritrifluoridista. Tuotteena syntyy lisäksi litiumfluoridia. :6LiH + 2BF3 → B2H6 \+ 6LiF Valmistuksessa voidaan käyttää myös natriumborohydridiä tai litiumalumiinihydridiä. :4 BF3 \+ 3 LiAlH4 → 2 B2H6 \+ 3 LiF + 3 AlF3 :4 BF3 \+ 3 NaBH4 → 2 B2H6 \+ 3 NaBF4 == Käyttö == Diboraania käytetään hiilivetyjen hydroboraatio-oksidaatiossa, jossa boraani liittyy hiilivetyyn. Boraani on kuitenkin hyvin epästabiili aine. Diboraanin eetteriliuos onkin korvannut pelkän boraanin. Usein käytetään diboraanin tetrahydrofuraaniliuosta. Muita diboraanin käyttökohteita ovat rakettien polttoaineet, muiden niin sanottujen korkeampien boraanien valmistus ja polymeraatioreaktioiden katalyyttinä toimiminen. Ainetta voidaan myös käyttää pelkistimenä orgaanisissa synteeseissä. == Turvallisuus == Diboraani on myrkyllinen kaasu. Aineen joutumisesta hengitysteihin seurauksena on pahoinvointia, hengenahdistusta sekä ruumiin lämpötilan kohoamista. Pitkäaikainen altistus voi johtaa keuhkopöhöön. == Lähteet == == Aiheesta muualla == * Diboraanin käyttöturvallisuustiedote, Sigma Aldrich, viitattu 18.1.2015. *Molecule of the Month: Diborane. Bristol University School of Chemistry. Luokka:Boraanit
Shock G

Gregory E. Jacobs (25. elokuuta 1963 – 22. huhtikuuta 2021"Rapper Shock G of DIgital Underground Dies at 57". WBLS. April 22, 2021.) joka tunnettiin myös nimillä Shock G ja Humpty Hump, oli yhdysvaltalainen rap-artisti. Hänet tunnetaan parhaiten rap-ryhmä Digital Undergroundin perustajana ja keulahahmona. Hän tuotti rap-artisti 2Pacin ensimmäisen singlen ja oli osatuottajana hänen debyyttialbumilla 2Pacalypse Now. ==Nuoruus== Shock G vietti suurimman osan lapsuudestaan muuttaen ympäriinsä itä-rannikkoa yhdessä perheensä kanssa, lopulta asettuen Tampaan Floridaan. Vuonna 1978 hänen voitettuaan "Most Talented" palkinnon Greco Jr-High:ssa, hän lopetti King High koulun Tampassa 1970-luvun lopulla ennen kuin hän sai päätökseen loppututkintonsa, missä hän opiskeli musiikkiteoriaa. ==Digital Underground== Yhdessä Chopmaster J:n ja Kenny-K:n (Kenneth Waters) hän perusti rap-yhtye Digital Undergroundin vuonna 1987 ja samalla he julkaisivat indie singlen "Underwater Rimes". Vuonna 1989 ryhmä siirtyi Tommy Boy Recordsille ja saman vuoden kesällä kappaleesta "Doowutchyalike" tuli underground hitti. Samoihin aikoihin ryhmän koko kasvoi kun ryhmään liittyi DJ Fuze, Money-B ja Schmoovy- Schmoov. Vuonna 1991 ryhmään tulivat vielä Ramone "Pee Wee" ja Tupac Shakur. Vuonna 1990 ryhmä julkaisi ensimmäisen albuminsa "Sex Packets" joka menestyi listoilla hyvin. Pop listoilla albumi oli parhaillaan sijalla 11 ja R&B; listoilla sijalla 7. Albumi sai positiivisen vastaanoton ja se myikin loppuvuoteen mennessä platinaa. == Lähteet == Luokka:Yhdysvaltalaiset hip hop -artistit Luokka:1980-luvun yhtyeet ja sooloartistit Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit Luokka:Tupac Shakur Luokka:Vuonna 1963 syntyneet Luokka:Vuonna 2021 kuolleet
This Is an EP Release

This Is an EP Release on toinen julkaisu rap-ryhmä Digital Undergroundilta. EP julkaistiin vuonna 1991. Albumilla teki myös ensiesiintymisensä Tupac Shakur kappaleessa ”Same Song”, josta kuvattiin myös musiikkivideo. ==Kappalelista== #”Same Song” (yhdessä Tupac Shakurin kanssa) #”Tie the Knot” #”The Way We Swing” (Remix) #”Nuttin’ Nis Funky” #”Packet Man” (Worth a Packet Remix) #”Arguin’ On the Funk” Luokka:Vuoden 1991 EP:t Luokka:Digital Undergroundin albumit
The Body-Hat Syndrome

The Body-Hat Syndrome on neljäs albumi rap-ryhmä Digital Undergroundilta. ==Kappalelista== #"The Return Of The Crazy One" #"Doo Woo You" #"Holly Wanstaho" #"Bran Nu Swetta" #"The Humpty Dance Awards" (mukana 2Pac) #"Body- hats (Part One)" #"Dope-a-delic (Do-u-b-leeve-in-d-flo?" #"Intermission" #"Wussup Wit The Luv"(mukana 2Pac) #"Digital Lover" #"Carry The Way (Along Time)" #"Body-hats (Part Two)" #"Circus Entrance" #"Jerkit Circus" #"Circus Exit (The After-nut)" #"Shake and Bake" #"Body-hats (Part Three)" #"Do Ya Like It Dirty?" #"Bran Nu Sweat This Beat" #"Wheee!" Luokka:Digital Undergroundin albumit Vuoden 1993 albumit
Apinoiden planeetta (vuoden 2001 elokuva)

Apinoiden planeetta () on vuonna 2001 ensi-iltansa saanut ensimmäinen uudelleenfilmatisoitu versio vuoden 1968 samannimisestä tieteiselokuvasta. Elokuvan ohjasi Tim Burton, ja sen pääosissa ovat Mark Wahlberg, Tim Roth, Helena Bonham Carter, Michael Clarke Duncan, Paul Giamatti ja Estella Warren. Apinoiden planeetta kertoo astronautti Leo Davidsonista, joka laskeutuu älykkäiden ihmisapinoiden asuttamalle planeetalle. Planeetan apinat pitävät ihmisiä orjinaan, mutta naispuolisen ihmisapina Arin avulla Leo aloittaa kapinan apinoita vastaan. == Näyttelijät == Luokka:Vuoden 2001 yhdysvaltalaiset elokuvat Luokka:Tim Burtonin ohjaamat elokuvat Luokka:Yhdysvaltalaiset tieteiselokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset uudelleenfilmatisoinnit Luokka:Elokuvat aikamatkustuksesta Luokka:Elokuvat apinoista Luokka:Elokuvat orjuudesta Luokka:Post-apocalypse-elokuvat Luokka:20th Century Foxin elokuvat Luokka:Apinoiden planeetta
Ekskavaatit

Ekskavaatit (Excavata) on pieni aitotumaisiin kuuluva kunta, johon kuuluu yksisoluisia eliöitä. Kunta kuvattiin 2000-luvun alussa, kun oli todettu, että eräät yksisoluiset eliöt kuten silmälevät näyttivät edustavan hyvin vanhaa ja itsenäistä kehityslinjaansa. Ekskavaatteihin kuuluu erilaisia vapaana eläviä ja symbionttisia eliöitä sekä loisia. Eräät ovat hankkineet kyvyn yhteyttää ottamalla soluihinsa endosymbionttisia viherleviä, jotka ovat sittemmin surkastuneet ja muuttuneet viherhiukkasiksi. Kunnan luokittelu ei kuitenkaan vielä nykyään ole selkeä, eikä ole myöskään ole ollut aivan selvää, onko kunta monofyleettinen eli kaikki samasta kantamuodosta kehittyneet lajit sisältävä ryhmä. Vuonna 2009 julkaistut tutkimustulokset vahvistavat oletusta kunnan monofyleettisyydestä ja hyvin vanhasta kehityslinjasta. Joillakin ekskavaateilla ei ole mitokondrioita. 1990-luvun alkuun saakka näiden uskottiin polveutuvan sellaisista muinaisista aitotumaisista, joille ei koskaan ollut syntynyt mitokondrioita endosymbioosin tuloksena. Sittemmin selvisi, että nämä ovat menettäneet mitokondriot evoluution kuluessa. Ekskavaateilla on yleensä kaksi tai useampia uintisiimoja. Ekskavaatit näyttävät jakautuvan neljään eri ryhmään. Silmälevät ja harvasiimaeliöt eli kinetoplastidit muodostavat monofyleettisen pääjaksonsa Euglenozoa (Silmäeliöt), jonka edustajilla on tyypillisenä rakennepiirteenä mitokondrioiden sisäkalvojen kiekkomaiset kristat eli kalvopoimut. Silmälevät ovat vedessä eläviä yleensä yhteyttäviä levämäisiä yksisoluisia eliöitä. Kinetoplastideihin kuuluu unitautia aiheuttava Trypanosoma-loisio. Metamonada- pääjaksoon kuuluvilla eilöillä ei ole mitokondrioita, ja niihin lukeutuu mm. vatsatautia aiheuttava Giardia-loinen. Ameboflagellaatit ovat eliöitä, jotka kykenevät vaihtelemaan elomuotoaan amebamaisen ja uintisiimallisen välillä. ==Lähteet== * * Luokka:Eliöt
Robert T. Bakker

Robert T. Bakker (s. 24. maaliskuuta 1945) on yhdysvaltalainen paleontologi. Hän syntyi New Jerseyssä ja opiskeli Yalen sekä Harvardin yliopistoissa. Häntä opetti toinen ajan johtava paleontologi, John Ostrom. Bakkerin mukaan dinosaurukset olivat tasalämpöisiä. Hän on esittänyt kirjassaan The Dinosaur Heresies (1986) todistusaineistoa tasalämpöisyyden puolesta, mutta asiasta ei ole vielä varmuutta. Hän julkaisi myös romaanimuotoisen dinosauruskirjan Raptor Red (1995). Bakker on paitsi tiedemies, lisäksi helluntailainen saarnaaja.Robert Bakker’s Challenges Rewrote the Story of the Dinosaurs == Lähteet == Luokka:Yhdysvaltalaiset paleontologit Luokka:Yhdysvaltalaiset kirjailijat Luokka:Yhdysvaltalaiset evankelistat Luokka:Vuonna 1945 syntyneet Luokka:Elävät henkilöt Luokka:Helluntaiherätys Yhdysvalloissa
Numlahden kartano

Numlahden kartano () sijaitsee Nurmijärvellä lähellä Valkjärven ja Numlahden kyliä. Se on Nurmijärven pitäjän vanhin kartano. == Historiaa == Kartano syntyi 1594, kun ratsumestari Klaus Hästesko sai läänityksenä viisi Paijalan kylän taloa ja hankki pian haltuunsa myös loput neljä kylän taloista. Talojen entisitä omistajista tuli kartanon rälssiviljelijöitä. Kartanoa hoiti Hästeskon vaimo Bengta Creutz ja hänen tyttärensä Anna Skoo peri kartanon isänsä kuoltua. 1600-luvun lopulla kartanon omisti Elisabet Crusebjörn (1638–1709). Hän oli vuokrannut sen Esaias Austrellille, joka kohteli säälimättömästi ja kovakouraisesti kartanon alustalaisia. Vuokraajan ja alustalaisten välit kiristyivät kunnes 2. maaliskuuta 1697 kartanon torppari Juho Markunpoika ja hänen veljenpoikansa Juho Abrahaminpoika murhasivat kirveellä Austrellin ja tämän vaimon Kristina Dahlin. Murhien jälkeen uhrit haudattiin kartanon eteisen lattian alle ja teon jäljet siivottiin pois. Torpparit murtautuivat kartanon huoneisiin ja keräsivät arkuista suuren ryöstösaaliin, johon kuului 200 taaleria rahaa, hopeisia pikareita ja lusikoita, sormuksia sekä erilaista vaatetavaraa ja ruokaa. Murhaajat pakenivat Nurmijärveltä ensin Viipuriin ja sieltä Tallinnaan, missä heidät pidätettiin huhtikuussa. Molemmat tuomittiin kesäkuussa 1697 kuolemaan ja menettämään omaisuutensa. Kartanon omisti 1922–1930 elokuvatuottaja ja liikemies Hjalmar V. Pohjanheimo. Kari Uusitalo : Varhaiset suomalaiset uranuurtajat, Suomen kansallisfilmografia Pohjanheimon Lyyra Filmin vanhoja mykkäelokuvia esitettiin tällöin kesäisin kartanon vaunuvajassa palvelusväen ja kyläläisten muodostamalle yleisölle. Elokuvien filmirullat tuhoutuivat kuitenkin ajan myötä Pohjanheimon lastenlasten tulitikkuleikeissä. Hannu Salmi : Salainen perintömääräys. Suomalaisen rikoselokuvan juurilla, Turun yliopiston tutkimusportaali, julkaistu alun perin lehdessä Ruumiin kulttuuri 4/2017 Vuonna 1934 kartanon omistajaksi asettui Carl Jonas Borup,Numlahden kartanon sokerijuurikaspellot Nurmijärvellä, syyskuun alku 1966 josta alkaen kartano on ollut Borup-suvun hallussa näihin päiviin asti.Helmikuu yllätti ­– pelto muuttui järveksi: ”kylmälaukusta lähtien kaikkea saattaa löytyä” == Rakennukset == Kartano osittain kaksikerroksinen päärakennus on peräisin vuodelta 1876. Pihapiirissä on myös luultavasti 1700-luvulta oleva pitkä mansardikattoinen siipirakennus. Kartanon tiilestä tehdyt talousrakennukset ovat 1900-luvun alkupuolelta. Kartanolla oli läheisen Kuhakosken rannalla mylly ja saha. Myöhemmin kartanolla oli myös oma sähkölaitos, tiilitehdas sekä meijeri. == Lähteet == * Klaukkala.fi 8.4.2008: Numlahden kartanon murhat vuonna 1697 ===Viitteet=== Luokka:Nurmijärven rakennukset ja rakennelmat Luokka:Suomen kartanot Luokka:Suomen 1800-luvulla rakennetut rakennukset ja rakennelmat Luokka:Suomen 1700-luvulla rakennetut rakennukset ja rakennelmat